Flavell Te Ururoa: General Debate 
Text is incorporated into the Bound Volume 
Flavell Te Ururoa: General Debate 
[Sitting date: 23 May 2012. Volume:680;Page:2323. Text is incorporated into the Bound Volume.] 
TE URUROA FLAVELL (Maori Party—Waiariki) 
: 
 Tena koe Mr Speaker kia ora tatau katoa. I te tuatahi katahi au ka hoki mai i te wa kainga i te ekenga o Te Poukai o te Kingitanga ki runga o Patea no reira ka mihi ki a koe ki Te Kahui Ariki Nanaia ko koe tera te kanohi o Te Kingitanga me mihi ra ki a koe na runga i tera ahuatanga te hononga o Te Arawa ki a Tainui. 
Te wiki kua hipa ake me ki i puta etahi ki te whai ao ki te ao marama. Kai te korero au mo te ahuatanga o te hunga i noho nei i te kore mahi i te kore moni ara ko nga kaimahi o roto i nga whare patu miti o roto o AFFCO. Ko te hunga e taupatupatu nei e tohe nei ki a Talley’s kia whiwhi i etahi moni a ka mutu kia hoki ki te mahi. Kai te korero au mo te hunga e noho nei i roto i te kore mahi mo nga ra 85 pea. Kai te korero au mo te kotahi mano tangata i panaia i puta ranei na runga i te tohe ki a Talley’s mai me ki i Te Tai Tokerau ki roto o Moerewa ki roto o Manawatu ki Horotiu ki Waikato ki roto o Ngati Kahungunu ki te Wairoa ki roto i a au ano ki roto o Tapuika ki Te Puke. Ko ratou katoa e noho nei i te kore mahi te kore moni. Me te aroha ki a ratau. 
I te wiki kua hipa i haere atu au ki a ratau ki te korero ki te tuku i etahi paku awhina ka mutu i te Rahoroi kua hipa ake i tae atu etahi o matau ko Brendan Horan tetahi ko Andrew Little tetahi i haere ki te hikoi i nga tiriti o Te Puke ki te whakairi i te haki me ki ki te tautoko i a ratau. Ko te aroha ki a ratau na te kore moni mo te rua marama toru marama. Pehea e taea ai e tatau te marama ki te uauatanga o te noho kore moni kore taea te whangai i nga tamariki te hoko pata me te paraoa era ahuatanga katoa. Me te ki ano hoki no na tata nei i tae atu taku kaimahi ki roto o Te Puke. I rongo ia i nga korero o te uauatanga o te noho o te hunga e noho mai ra ki reira. Ara kua panaia etahi i o ratou whare me ki kua puta te korero a etahi o nga kamupene hiko me ki ka wetohia te hiko ki tena whare ki tena whare. No reira ko ratau te hunga i rongo nei i te uauatanga ka mutu ko te rangirua ko te awangawanga o te ngakau. Me te ki ano hoki ehara i te mea e tino ngawari mai ai nga tari o te Kawanatanga ki etahi o ratau. 
Ko Work and Income tetahi kare i tino aro mai ki o ratau paku hiahia ki te awhina engari waimaria i te mea i reira me ki te Minita mo nga Take Maori a Pita Sharples. Ko ia tera i tuku i tetahi reta ki nga kaikorero o nga iwi katoa o te motu me te ki atu a kia whakakotahi nei ratau i a ratau ano. E ai ki taku e mohio nei i tono ia i nga reta katoa ki nga kaikorero ka mutu i tono ia i etahi o nga kaimahi o Te Puni Kokiri ki te awhina me ki ki te noho hei kaitakawaenga i waenganui i nga tari me te hunga i rongo nei i te uauatanga me te uniana. E ai ki nga korero 75 paiheneti o te hunga i roto i nga wahi nei he Maori no reira e tika ana kia whakakotahi nei a Maori kia taea e ratau te awhina i taua hunga. Ko taku mihi me ki ki nga toa ki nga whanau ki nga iwi ki nga koporeihana i tuku koha ki te awhina i tera hunga huri noa te motu. I nga taone pakupaku i tuku etahi i te kai i etahi atu i te moni hei awhina i a ratau i roto i nga uauatanga o te ra. 
Me mihi ano hoki me ki ki nga kaikorero o nga iwi nga mea penei i a Ken Mair o roto o Whanganui a Sonny Tau o roto o Ngapuhi Ngahiwi Tomoana o roto o Ngati Kahungunu tae atu ki a Mark Solomon ki a Tuku Morgan. Ko ratau te hunga i kokiri i te take engari ko te mihi nui whakaharahara ki a Ken Mair te tangata pakupaku nei o roto o Whanganui. Ahakoa tona pakupaku katahi te tangata mo te tohe e me te ki ano hoki i eke panuku i eke Tangaroa. Ka mutu ko ia te mea i tino aki i te uniana kia aro mai ki nga hiahia o te hunga kore mahi. No reira ka nui te mihi ki a ratau. 
Katahi ano tatau ka kite i te whakakorikori o Te Ao Maori i a ia ano kia panapana i etahi kamupene penei i tenei ki te ki atu anei tatau anei Te Ao Maori kia tupato kaua e haere poka noa kaua e mahi i roto i nga ahautanga pohehe nei. No reira ko taku mihi he mihi ki te iwi Maori tonu i kawe nei i tenei kaupapa ka mutu Whanau Ora ka puta te korero apopo kia eke eke panuku eke Tangaroa haramai te toki o haumi e hui e taiki e.  
[ 
Thank you Mr Speaker and greetings to us all. In the first instance I have just returned from the Maori King Movement’s Te Poukai celebration back home at Patea and as a consequence acknowledge you Nanaia as a representative of the King Movement. Under that circumstance it is fitting that I recognise Te Arawa’s connection to Tainui. 
In the week just past let us say that some people have seen the light of day and enlightenment. I am referring of course to the situation where some people remain jobless moneyless namely workers in AFFCO freezing works the ones in dispute with Talley’s over pay conditions and a resolution to return to work eventually. I am talking about those who have been without work for 85 days perhaps the 1000 sacked or those who went out in support over the Talley’s dispute from Moerewa in the North to Manawatu Horotiu in the Waikato among Ngati Kahungunu at Wairoa and in my very own region among Tapuika at Te Puke shall we say. All of them remain out of work and out of pocket. I pity them. 
Last week I visited and spoke to them and offered a little then last Saturday some of us—Brendan Horan was one as well as Andrew Little—walked the streets in Te Puke to hold up the flag shall we say and to support them. Being without money for 3 or 4 months is a sad situation. How can we comprehend the difficulty of being without money the inability to feed the children to buy butter bread and all those things? I should add as well that a staff member of mine was in Te Puke recently as well and heard about the difficulties experienced by those living there. Some have been evicted from their homes. Let us say some electricity companies have put out the word that individual homes will have their power supply cut off. So they are the ones in great difficulty and at the end of it all they are bewildered and stressed out. I should add that it does not help if some Government department bureaucrats are not so forthcoming in their support as well. 
Work and Income showed no concern at all about their needs for a little help but fortunately the Minister of Maori Affairs the Hon Dr Pita Sharples—how should I put it—was there. He wrote to the spokesperson of every tribe in the nation asking them to pull themselves together and to work as a collective shall I say. To my knowledge he sent all spokespersons a letter and furthermore directed Te Puni Kokiri to send staff to help work with families and to liaise with departments with those in difficulties and even the union. According to accounts 75 percent of those in these places are Maori. So it is apt that Maoridom should come together collectively so that they can help those in dire need. Let us say I really acknowledge the bold—the families the tribes the incorporations—who gifted to the cause to help those in need throughout the nation. In the smaller towns some gave food while others gave money to help them through the difficulties of the day. 
I acknowledge the tribal spokespersons as well like these ones: Ken Mair of Whanganui Sonny Tau of Ngapuhi Ngahiwi Tomoana of Ngati Kahungunu as well as Mark Solomon and Tuku Morgan. They were the ones who brokered the matter but big ups to the wonderful Ken Mair this little fellow from within Whanganui. He might be small in stature but what a negotiator in disputes. Let us say this: there will always be a great outcome when he is involved. Eventually he was the one who really urged the union to heed the needs of the unemployed. So I have great admiration for them. 
It is the first time we have witnessed Maoridom prompt itself as a collective and marshal companies like these together and say to them: “Here we are here is Maoridom be cautious don’t cut around and create uncertainty.” So my acknowledgment is really to the Maori people who took up this matter themselves. The statement eventually will be made tomorrow about Whanau Ora which is this: we have surmounted the dangers of the ocean the realm of Tangaroa we have arrived. Take up the adze gather together let it be done. 
]